钦定古今图书集成/明伦汇编/闺媛典/第109卷 > 皇清十五 > 张任妻王氏
## 钦定古今图书集成/明伦汇编/闺媛典/第109卷 > 皇清十五 > 张任妻王氏

按《山西通志》：“王氏，户部主事张茂子任之妻也。聪慧柔嘉，年十六归任，甫数月，任赴考，补博士弟子员，抵家病数日死。氏绝食居楼上，誓必死，家人环守之。明日，绐其家人，使下取食，有小婢在旁佯怒，婢惊出，遂以夫腰组自缢，项下痕处，衬以白缣数寸，衣上下缝纫不可解。未死前一日，以嫁时衣巾首饰诸物，得之” 母家及夫家者，分二处置之室中，罗列完整，时年十七，“康熙庚申八月初一日也。”